CELEX: C2007/095/39
Language: el
Date: 2007-04-28 00:00:00
Title: Υπόθεση C-88/07: Προσφυγή της 15ης Φεβρουαρίου 2007 — Επιτροπή των Ευρωπαϊκών Κοινοτήτων κατά Βασιλείου της Ισπανίας

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/22
            
         Προσφυγή της 15ης Φεβρουαρίου 2007 — Επιτροπή των Ευρωπαϊκών Κοινοτήτων κατά Βασιλείου της Ισπανίας
   (Υπόθεση C-88/07)
   (2007/C 95/39)
   Γλώσσα διαδικασίας: η ισπανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: S. Pardo Quintillán και A. Alcover San Pedro)
   
      Καθού: Βασίλειο της Ισπανίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Ισπανίας,
               
                           —
                        
                        
                           αποσύροντας από την αγορά σημαντικό αριθμό κατεργασμένων προϊόντων με βάση φυτικά είδη, νομίμως παρασκευαζομένων και/ή διατιθεμένων στο εμπόριο εντός άλλου κράτους μέλους, δυνάμει διοικητικής πρακτικής που συνίσταται στην απόσυρση από την αγορά κάθε προϊόντος που περιέχει φυτικά είδη που δεν περιλαμβάνονται στο παράρτημα της υπουργικής αποφάσεως της 3ης Οκτωβρίου 1973 θεωρώντας το προϊόν αυτό ως φάρμακο που διατίθεται στο εμπόριο χωρίς την απαιτούμενη έγκριση,
                        
                     
                           —
                        
                        
                           καθώς και μη κοινοποιώντας αυτό το μέτρο στην Επιτροπή,
                        
                     παρέβη τις υποχρεώσεις που υπέχει από τα άρθρα 28 και 30 ΕΚ καθώς και από τα άρθρα 1 και 4 της αποφάσεως 3052/95/ΕΚ (1)·
            
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         Ισχυρισμοί και κύρια επιχειρήματα
   Η Επιτροπή θεωρεί ότι το Βασίλειο της Ισπανίας, αποσύροντας από την αγορά προϊόντα παραγόμενα από φυτά, τα οποία προϊόντα νομίμως παράγονται ή διατίθενται στο εμπόριο εντός άλλων κρατών μελών, δυνάμει διοικητικής πρακτικής η οποία χαρακτηρίζει ως φάρμακο (υποκείμενο, ως εκ τούτου, σε υποχρεωτική έγκριση), κάθε προϊόν που περιέχει φυτικά είδη μη περιλαμβανόμενα στο παράρτημα της υπουργικής αποφάσεως της 3ης Οκτωβρίου 1973 και μη κοινοποιώντας τα μέτρα που έλαβε για την απόσυρση των επιμάχων προϊόντων από την αγορά εντός 45 ημερών από της λήψεως των μέτρων αυτών, παρέβη τις υποχρεώσεις που υπέχει από τα άρθρα 28 και 30 της Συνθήκης και τα άρθρα 1 και 4 της αποφάσεως 3052/95/ΕΚ.
   
      (1)  Απόφαση αριθ. 3052/95/ΕΚ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 1995, περί διαδικασίας αμοιβαίας πληροφόρησης σχετικά με τα εθνικά μέτρα παρέκκλισης από την αρχή της ελεύθερης κυκλοφορίας των εμπορευμάτων εντός της Κοινότητας (ΕΕ L 321, σ. 1).